Turvapaikanhakija pahoinpideltiin eilen illalla Kangasalan Kaivannon vastaanottokeskuksen pihalla.

Irakilaissyntyinen mies oli kello 23.15 puhumassa puhelimeen vastaanottokeskuksen pihalla.

Poliisin saamien tietojen mukaan paikalle ajoi tumma tai musta henkilöauto, josta nousi ulos kolme suomalaista miestä. Tekijät pahoinpitelivät uhria lyömällä ja puukolla. Teon jälkeen he poistuivat paikalta.

Uhri toimitettiin sairaalahoitoon. Miehen vammat eivät ole vakavia, ja hän on päässyt jo pois sairaalasta.

Epäillyistä kaksi on noin 175 senttiä pitkiä ja yksi noin 180 senttiä Yhdellä tekijöistä on oikeassa kämmenselässä tatuointeja.

Poliisi pyytää asiaan liittyen vihjetietoja. Vihjetiedot voi ilmoittaa soittamalla numeroon 050 3954152 tai sähköpostiosoitteeseen keskitettytutkinta.sisa-suomi@poliisi.fi

Tapausta tutkitaan törkeänä pahoinpitelynä.